FUONJI 10
Inyalo Ŋeyo Nedi Din Maradyeri?
1. Din maradyeri nitye achiel kende?
Yesu ofuonjo ji din achiel kende maradyeri. Din maradyeri chale gi royo ma tero jo i kwo makirum. Yesu owacho ni: “Ji manok ama jonwaŋo” royo no. (Mathayo 7:14) Din kende ma Were yeyo, a meno ma fuonjo Wach pere manitye i Baibul. Joma jonitye i din maradyeri joyeyo i gimoro achiel.
2. Yesu owacho aŋo kwoŋ Jokristo matwodo?
Yesu owacho ni jofuonji matwodo di jobino to jofuonjo gikipiny matwodo. Jochale gi Jokristo maradyeri. Aka joma joluwo jo jolwoŋere ni Jokristo. To inyalo ŋeyo nedi ni jokobedo Jokristo maradyeri? Inyalo ŋeyo jo rupiri din maradyeri kende amabed’iye ji ma jotimo gikipiny mabeyo.
3. Inyalo ŋeyo nedi din maradyeri?
Onyo wey wanen gikipiny abich manyalo konyin ŋeyo din maradyeri:
Joma jonitye i din maradyeri joworo Wach pa Were, Baibul. Jotemo swa luwo fuonji manitye i Baibuli. Ri ameno, din maradyeri opokere kwoŋ din maluwo paro pa ji. (Mathayo 15:7-9) Joma jonitye i din maradyeri joketho i tim gikipiny ma jofuonjo.
—Soma Yohana 17:17; 2 Timotheyo 3:16, 17.
Joma jonitye i din maradyeri joworo nyingi Were, Jehova. Yesu onyutho ni woro nyingi Were munyo wacho ri ji nyingi Were. Yesu okonyo ji ŋeyo Were kendo ofuonjo jo kwayo ni nyingi Were wolwor. (Mathayo 6:9) I adech mibed’iye, din mene mafuonjo ji nyingi Were?
—Soma Yohana 17:26; Joroma 10:13, 14.
Jokristo maradyeri jofuonjo kwoŋ Ker pa Were. Were odhiro Yesu i piny ka fuonjo ji Wach maber ma mako kwoŋ Ker pa Were. Ker pa Were kende ama lakwanyo woko teko pa ji jye. Yesu oluwo kwoŋ Ker pa Were chuka otho. (Luka 4:43; 8:1; 23:42, 43) Owacho ni jofuonjirok pere di jofuonjo kwoŋ Ker pa Were. Dhano k’obino bongin to wacho rin gima mako kwoŋ Ker pa Were, iparo ni ŋato wok i din mene?
—Soma Mathayo 24:14.
Jokristo maradyeri jokobedo ji pa piny. Inyalo ŋeyo jo rupiri jokidonji i wach maradhum ma piny kendo jokidonji i lweny. (Yohana 17:16; 18:36) Aka jogwokere kwoŋ kula marecho manitye i piny kodi paro pa jomarecho.
—Soma Yakobo 4:4.
Jokristo maradyeri jomarere swa. Wach pa Were fuonjo jo ni joripo woro ji ma nonin jye. Kada nende joma jonitye i din matwodo jomaro donjo i lweny ma piny mopokere opokere, joma jonitye i din maradyeri jokitimi ameno. (Mika 4:1-3) Kwanyo woko jooro men kodi lim pajo konyo joman.
—Soma Yohana 13:34, 35; 1 Yohana 4:20.
4. Onyo pama inyalo ŋeyo din maradyeri?
Din mene ma fuonji mere jye wok i Baibul, ma woro nyingi Were, kendo ma fuonjo ni Ker pa Were kende ama lakwanyo woko teko pa ji jye? Din mene ma n’iye ji ma jomarere aka ma jokidonji i lweny? Iparo ni a jomene?
lua_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn kin_Latn luo_Latn kin_Latn luo_Latn kam_Latn luo_Latn lug_Latn luo_Latn kin_Latn luo_Latn luo_Latn